Exqrch/javanese-Komodo-pixelgpt huggingface dataset:
Gendhing Bima Kurdha kuwi awujud ladrang, ing sagongan gendhing Bima Kurdha ana wolung thuthukan
Instrumèn kang ditabuh nalika nyuguhaké gendhing mau ya iku saperangkat gamelan jangkep kaya ta Demung, Saron, Kendhang, Peking, Slenthem, Kenong, Kethuk, Kempyang, Kempul, Bonang Barung, Bonang Penerus, Bonang Panembung, lan Gong Gedhe, Kabeh instrumèn mau wis ana pathokan cara nabuhé dhéwé-dhéwé ana kang mipil, ana uga kang ngetegi
Gendhing Bima Kurdha ing Ngayogyakarta asring dinggo ngiringi tari klasik gagrag Ngayogyakarta ya iku Tari Lawung Ageng
Menawa gendhing Bima Kurdha dianggo ngiringi tari biyasané gendhing mau kawuwuhan kandha lan kang dadi pamurba gendhing iku ora mung kendhang nanging uga manut thuthukaning keprak
Gendhing Bima Kurdha uga bisa diarani gendhing kaprajuritan, amarga gendhing mau ditabuh kanthi irama sing nggambaraké gumregahé prajurit Ngyaogyakarta ing jaman semana
Gendhing Bima Kurdha wis ana wiwit jaman Sri Sultan Hamengkubuwana V utawa jaman Walanda isih marak nggawa pangaribawa ing Kraton Ngayogyakarta, mula gendhing kuwi banjur ana akulturasi karo bangsa Walanda ya iku kasisipi instrumèn musik kulon kaya ta snare drum lan trompet
Kang nabuh gendhing Bima Kurdha iku biyasané para wiyaga ing Kraton Ngayogyakarta
Wiyaga mau ora kena wiyaga kang sembarangan, tegesé wong kang nabuh gendhing Bima Kurdha kudu resik lan wening pikiré
Kuda kang wus gladhi kanthi tumemen lan bisa ngrasakake lakuning gendhing
Nanging mangkono ora duwéni teges menawa wong-wong biyasa ora kena nabuh gamelan
Kabeh bisa nabuh gamelan kanthi ajar dhisik, bisa melu sanggar-sanggar karawitan kang dipimpin saka wong njero keraton lan sapanunggalané
Sanggar karawitan kang kondhang mbabar utawa nggladhi gendhing-gendhing klasik tumrap wong kang lagi waé kepengin sinau ya iku sanggar Gambir Sawit kang mapan ing laladan Taman Siswa
Ing kono bisa disinau gendhing-gendhing klasik kaya Bima Kurdha mau.
Pasemon Pasemon inggih punika salah satunggaling pralambang wonten ing tanah Jawi
Pasemon saged gadhah teges minangka pralambang utawi tandha ingkang sipatipun kias
Pasemon kadadosan saking tembung semu, satemah pasemon saged dipunmangertosi minangka tandha ingkang semu, ingkang dados reroncen tetembungan kias
Pasemon wonten ing folklor Jawi dipuntegesi kanggé nggambaraken salah satunggaling babagan ingkang awrat, utawi saged damel cuwanipun manah tiyang sanès
Wonten ing tembung sanès, pasemon punika salah satunggaling wacana tandha ingkang alus, ndelik, ugi nyindir
Pasemon saged dipunwujudaken wonten manéka warna folklor, inggih punika; Idhiom jawa utawi unèn-unèn ingkang ngemot tetembungan èndah sarat simbol
Idhiom biasanipun ngginakaken kadadosan alam, kéwan, utawi sanèsipun
Geguritan utawi syair, inggih punika karya folklor ingkang éndah, ingkang dipunginakaken kanggè sarana hiburan
Saha kisah utawi cariyos, inggih punika folklor gancaran cekak aos ingkang ngemu teges
Rumiyin pasemon dipunginakaken kanggé bungkusan teges, kangge nggambaraken salah satunggaling kadadosan ingkang wigati ingkang kadadosan wonten jaman karajan utawi kolonialisme
Pangriptanipun ugi boten dipunmangertosi, satemah masarakat namung nampi saking gethok tular, tuladhanipun : "Catur rana semuné sagara asat"
Tegesipun, sakawan gerbang kados déné sagara asat, ingkang nggambaraken sakawan karajan (Kadhiri, Jenggala, Singasari, dan Ngurawan) ingkang asring peperangan sami risakipun saha boten wonten makmuripun
"Damar wulan semuné asmara kingkin"
Tegesipun, Damarwulan remen nglamapahi ingkang boten saè
Pasemon idhéomatik kalebet pasemon ingkang ngemu teges angen-angen saha ramalan
Pasemon idhéomatik Jawa ingkang nedhaken kawontenanipun tanah Jawa
Pasemon kados mekaten ngemu ramalan kados pundi lelampahanipun tanah Jawi ing wekdal benjing
Pasemon kasebut antawisipun; "Tunjung putih semuné pundhak kasungsang
Teraté pethak kados kembang pandhan ananging kuwalik." Tegesipun wonten tanah Jawa benjing badhé wonten tiyang ingkang suci kados kembang teraté pethak, gandanipun kados kembang pandhan wangi, ananging tasih siningid
Punika nedhahaken pasemon ingkang awujud pangangen-angen rawuhipun ratu adil, inggih punika satriya piningit ingkang dipunantu-antu kanggé nentremaken kahanan.
Monumèn Bajra Sandhi Monumèn Bajra Sandhi iku bisa jejuluk Monas-é masarakat Bali, musiyum iki digawé kanggo menèhi pakurmatan marang para wira (pahlawan) lan masarakat Bali sing wis gugur ing perang kanggo nggayuh kamardikanné Bangsa Indonesia
Monumèn Bajra Sandhi dibangun tahun 1987, diusulké déning Prof
Ida Bagus Mantra tahun 1981
Musiyum sing mapan ning Dalan Raya Niti Mandala, Renon iki nduwéni rancangan bangunan sing ora mung sembarang rancangan, amarga kanggo nemtokaké bentuk musiyum iku dianakaké sayembara, sayembara gawé gambar utawa rancangan bentuk wangunan musiyum
Sing menangké sayembara ya iku Ir
Ida Bagus Gedhe Yadnya mahasiswa jurusan Arsitektur Universitas Udayana sing "mengacu" Konsep Tri Hita Karana, Tri Mandala, lan Tri Angga
Saka garis horizontal, musiyum iki nggunakaké konsèp Tri Mandala, Tri Mandala ya iku pandom lan "konsep dasar optimalisasi" fungsi papan suci minangka punjering "pembinaan" lan ngrembaka sumber daya manungsa kanthi wutuh, iki khusus kanggo masarakat sing nganut utawa ngrasuk agama Hindhu
Tri Mandala saka musiyum iki ya iku: gedung sing dadi punjer pasinaon diarani Utama Mandala, pérangan pelataran sing ana lawang utawa Kori Agung cacah papat diarani Madya Mandala, lan pérangan lapangan diarani Nista Mandala
Saka garis vertikal musiyum iki nggunakaké konsep Tri Angga, saka bagian paling ndhuwur, papan iki kosong ora ana "dhiorama" utawa barang-barang liyané amarga iki pérangan sing paling suci saka musiyum iki, dadi menawa lagi "haid" ora éntuk lumebu ruangan iki
Ruang iki diarani utamaning Utama Mandala, banjur ngisoré ana ruang sing ana dhiorama cacah 33 lan keris, iki diarani Madyaning Utama Mandala, banjur sing katelu ya iku Nistaning Utama Mandala sing isiné ruang perpustakaan, ruwang foto-foto wira pahlawan, ruwang informasi lan liyo-liyané
Musiyum utawa Monumèn Bajra Sandhi iki nduwéni pérangan njaba bangunan sing ngemot akèh banget rerenggan khas Bali sing nduwéni teges filosofis ajaran Hindu
Saka ukiran sing ana ing kori agung, pahatan ing reca, bentuk bangunanné lan liya-liyané
Bajra Sandhi, saka tembung Bajra ya iku lonceng utawa genta sing dianggo déning para pandihta nalika arep donga, lan Sandhi sing tegesé suci
Bentuk musiyum Bajra Sandhi iki adhedasar cerita “Pemutaran Mandara Giri: Pencarian Tirtha Amerta” ya iku carita para dewa sing golek banyu abadi ing sagara susu sing diarani Kserarnawa utawa Kserasagara
Pérangan-pérangan musiyum sing nggambaraké cerita "Pemutaran Mandara Giri Pencarian Tirtha Amerta" ya iku, bangunan sing utama dhéwé lan gedhé dhéwé iku mèmper Giri Mandara, Guci Amertha guci sing dinggo wadhah Tirtha Amertha dilambangké nganggo bentuk Kumba (periuk) sing ana ing pucuk musiyum, naga sing ngubengi musiyum iku nglambangké Naga Basuki sing ing cerita digambarké Naga kuwi dinggo nalèni gunung Mandara supaya bisa dinggo ngebur
gunung Mandara supaya bisa dinggo ngebur sagara mau, banjur ana Ketul ing sisih ngisor musiyum iku nglambangké Bedawang Akupa, lan sing pungkasan ya iku kolam sing ana ing tengah musiyum, kolam iku nglambangké sagara susu, ing sisih kiwa tengené kolam iku ana Cagak gedhé cacah 8 sing diarani Tiang Agung, ing kolam iku uga ana iwak rerenggan sing uga narik kawigaten
Ora mung ngemot akèh filosofi ajaran Hindu nanging musiyum iki uga ngemot ajaran nasionalisme sing digambarké saka 17 undhak-undhakan, 17 nglambangaké tanggal kamardikan Bangsa Indonésia, 8 Tiang Agung, nglambangaké sasi kamardikan Bangsa Indonesia, lan tahun kamardikan dilambangké nganggo dhuwuré musiyum iku, ya iku 45 méter
Saka sisih paling njaba musiyum, yaiku 4 lawang utama, ananging mung 1 sing dibuka kanggo wisatawan, ning sekitar kono ana tanaman lan lahan sing uga bisa kanggo foto-foto, lahan kui jane dalan lan "taman rumput" kanggo nuju ning Kori Agung
Saka lawang utama banjur lumebu nuju ning kori Agung sing cacah ana 4, lawang iku kabèh dibuka, dadi oleh lumebu seko Kori Agung ngendi wae kango nuju bangunan utama, utawa bangunan sing dinggo nyimpen "diorama-diorama", ananging yen Kori Agung kui lagi dinggo foto Prewedding utawa dinggo acara biasane Kori Agung iku ditutup
Ning sakcedhake Kori Agung sing dadi lawang utama lumebu musiyum utawa Madyaning Utama Mandala uga ana "kolam ikan hias" sing dinei pancuran cilik
Ora mung kolam, ning area sing diarani Madya Mandala iki uga ana Bale Bangkong cacah 4, papanne ana ning sisih lor, kidul, kulon, lan wetan papanne ana ning pojok pojok bangunan musiyum, bale bangkong iki biasane dinggo leren menawa kesel anggone ngubengi musiyum ananging ana ugi sing ning bale bangkong merga mung arep foto-foto
Sing marai tambah seneng yen ngubengi musiyum iki merga akeh tanaman lan kembang kamboja ning kiwa tengenne musiyum
Nuju ning area musiyum sing diaranai Nistaning musiyum, bakalle nemu "foto-foto" pahlawan lan "foto-foto" kadadean jaman ndhisek, "fotone" iku iseh hitam putih dadi krasa banget yen iku "foto" wis jaman biyen, ning cedhak kono uga ana perpustakaan
Banjur nuju ning area Madyaning Mandala nah ning kene iki ana 33 diorama sing nggambarke masarakat Bali nalika perang, "diorama" iki ditata urut miturut tahun kedadeanne, saka sing paling disek dewe tekan sing paling pungkasan, yen arep ndelok "diorama" iki kudu lumaku seko sisih kiwa banjur mubeng nengen, kaya mubenge jam supaya ngerti urut-urutan kedadeanne
Diorama-diorama musiyum Bajra Sandhi iki ing antarane ana diorama sing nggambarake masarakat Bali jaman "berburu" lan "meramu" tahun 300 SM, Bali jaman "Perundagian" 2000 SM, "Stupika" lan "Prasasti" Sukawana 778 M, lan sakpanunggalane, ning Madyaning Utama Mandala iki uga ana keris
Yen wis rampung mubeng ndelok diorama-diorama bisa munggah nuju ning undak-undakan sing dhuwur diarani “Tangga Tapak Dara”, undak-undakane iki uga narik kawigaten merga undak-undakanne digawé bentuk "spiral" utawa kaya pir
Undak-undakan iki dinggo mungah ning lantai 3, yaiku nuju Utamaning Utama Mandala, merga undak-undakan iki dhuwur, pancen marai rada kesel opo meneh bentuk e "spiral" uga marai rada mumet, ning yen wis tekan dhuwur rasa kesel e bakal kebayar merga bisa ndelok "pemandangan" Denpasar saka ndhuwur
Monumèn Bajra Sandhi utawa monumen perjuangan rakyat Bali iki mapan ning tengah lapangan dadi yen sore utawa esuk opo meneh pas prei, mesthi akeh wong sing padha olahraga ana ning lapangan iku
Musiyum Bajra Sandhi ora mung nawakke kaendahan bangunanne sing bisa narik kawigaten saengga akeh wisatawan sing mampir, nanging uga nawakake cerita historis lan cerita perjuanganne rakyat Bali.
Woro Mustiko Siwi Woro Mustiko Siwi yaiku dhalang cilik kang duwe akèh kaprigelan ("multitalent)", lair ing Semarang, 29 Agustus 2002
Dhèweké biyasa diceluk Woro, lanyah anggoné dolanan wayang
Lair ana ing kulawarga seniman kang diturunké saka wong tuwa, buyut, uga éyang, agawé Woro gampang anggoné nyerep pasionan bab seni
Saben dina krungu, delok kesenian saka macapat nganti padhalangan
Bakat ndhalang kuwi wis ana nalika Woro umur patang taun
Nalika kuwi ana adicara Temu Dhalang Bocah ing Sala
Ndelok panyartané sing isih bocah, Woro dadi kepéngin mèlu kagiyatan kasebut, amarga ora akèh bocah sing gelem nyinauni bab kuwi
Woro wis tau ndhalang ana ing Musiyum Ronggowarsito kanthi lakon wayang kancil
Loro tangané prigel nglakokaké lan njupuk paraga wayang, miturut kang dadi caritané
Swarané uga éwah madhaké paraga kang lagi dilakokaké
Sakliyané seneng dolanan wayang, nalika umur rong taun wis nyoba sinau bab kesenian
Dhèwèké sinau saka macapat nganti tari
Sakdurungé, Woro uga uwis tau mèlu ana ing grup musik bocah "Di Atas Rata-Rata" kang diprodhuseri déning Gita Gutawa lan Erwin Gutawa
"Di Atas Rata-Rata" golèki bibit-bibit anyar ana ing babagan nembang, lan duwé kekarepan bisa dadi "inspirasi" kanggo bocah-bocah liyané
Ana ing grup musik Di Atas Rata-Rata utawa disebut DARR iki, Woro nembangaké lagu Jawa yaiku Walang Kèkèk
Woro sekolah ana ing SD Negeri Jagalan 81, Jèbrès, Surakarta, Jawa Tengah
Lulus SD banjur neruské ana ing SMP Negeri 5 Surakarta, lan saiki Woro wis kelas 1 SMA ana ing SMA Negeri 1 Kartasura
Dhèwèké mèlu Sanggar Sartomo
Sanggar Sastomo diyasa nalika taun 1983
Papané ana ing Gunung Sari, Jaten, Karanganyar
Kawit sanggar iku diyasa ancasé kanggo nepangaké budhaya Jawa kanggo bocah-bocah
Anggoné nepangaké budhaya, supaya bocah-bocah dikarepké dadi mulya
Tekan saiki uwis ana 120 bocah kang kagabung ing babagan padhalang lan karawitan
Darah seni kang diturunké saka wong tuwane, buyut, lan eyangé kuwi nggawe Woro dadi dhalang cilik kang duwé akèh kaprigelan
Bisa dhalang, nari, nembang, uga nyindén
Nyatané jaman biyén buyuté pagawéyané dadi dhalang wayang kulit
Simbahé kanthi asma Sri Hadi, kondhang dadi dhalang ana ing Kutha Semarang
Nalika isih manggon ing Semarang, Woro dijari simbahé ndhalang.
Dhèwèké diajari simbahé kaya ta dolanan wayang, ngerténi carita lan parembugan ing wayang, uga anggoné nglakokaké dhéwé
Pancèné angél, amarga kudu sinau cengkok dhisik
Ananging amarga kerep sinau lan gladhèn dadi biyasa tekan saiki
Putri saka Agus Purwo Murdoko lan Retno Musthi Sari iki wiwit ndhalang ing adicara dhaup buliké
Lakon kang dimainké yaiku Perang Kembang
Sakbaré kuwi, akèh pasanggiri lan féstival kang kerep diméloni
Taun 2011 Woro dadi juwara I Lomba Macapat Porseni SD Tingkat Provinsi Jawa Tengah
Taun 2012 juwara I lomba Tembang Dolanan Anak RRI Semarang
Dhèwèké ndhalang ing Dies Natalis IKIP PGRI Semarang, Jawa Tengah
Taun 2013, Woro ndhalang ing sawenèh acara, kaya ta Péntas dhalang ing Peresmian Patung Cheng Ho ana ing Sam Po Kong, Semarang, Jawa Tengah, Pagelaran dhalang ing "Wayang Kancil Masuk Sekolah Keliling 3 Kota" ana ing Semarang, Jakarta, lan Pacitan déning Hibah Kelola, Pagelaran dhalang ana ing Wayang Kumon acara HUT Kumon ing Yogyakarta
Bintang tamu Indonesia Mencari Bakat bareng karo Sandrina lan Vina Candrawati, Konser "Di Atas Rata-Rata" Generasi I, Kolaborasi karo Rossa ana ing K-20 épisodhe Spesial Rossa, nembang ana ing acara kanegaran ing Istana Negara, dadi dhalang ngabéhi ana ing "Temu Dalang Bocah Nusantara V," Pemeran Terbaik Putri Festival Wayang Orang Bocah Tingkat Provinsi Jawa Tengah
Nalika taun 2014, Woro uga éntuk pangaji Anugerah Musik Indonesia ing katégori Penyanyi Anak Wanita Terbaik lagu anak-anak kanggo lagu "Walang Kékék" ana ing album Di Atas Rata-rata
Taun 2015 Woro menang dadi juwara siji nasional pasanggiri dhalang cilik tataran SMP ana ing adicara Dies Natalis ing Universitas Negeri Yogyakarta
Dhèwèké nggayuh juwara favorit Dalang Remaja Tingkat Nasional ing UNY
Ing pasanggiri dhalang cilik kuwi ana 25 panyarta wakil saka kutha ing Indonésia
Woro dadi panyarta wadon siji-sijiné sing mèlu pasanggiri iku
Dhéwéké uga wis tau menang pasanggiri macapat ing tataran Jawa Tengah
Sakliyané duwéni kaprigelan ndhalang, Woro uga kerep mèlu ana ing konsér nasional, salah sijiné yaiku konsér "40 Tahun Erros Djarot Berkarya", konsér "Satu Indonesia" kanggo Guruh Soekarno Putra
Taun 2016, dhèwèké mèlu ana ing "Dalang dan Keroncong Kemayoran" ana ing Festival Film Indonesia, juwara I Festival Dalang Bocah tataran Nasional
Taun 2017 Woro mèlu pagelaran dhalang ing "Adat Pernikahan Tanah dan Air" ana ing Dhésa Koripan, Delanggu, Klathén, Jawa Tengah lan mèlu konsér 60 taun Astra ana ing "Jakarta Convention Center" bareng Erwin Gutawa
Taun 2017, Woro uga éntuk pangaji "Musik Anak Terbaik" pagelaran Gita Gutawa lan Erwin Gutawa.
Ratna Sarumpaet Ratna Sarumpaet (#ALIH) yaiku salah siji seniman Indonésia kang nlatèni ana ing babagan téater
Dhèwèké ngyasa organisasi sosial sing jenengé ya iku "Ratna Sarumpaet Crisis Center" kang kawentar kanthi monolog "Marsinah Menggugat"
Ratna Sarampaet lair ing Tarutung, Tapanuli Lor tanggal 16 sasi Juli taun 1948
Ratna Sarumpaet iku lair ing kalangan kulawarga Kristen kang aktif ing bab pulitik ing Sumatra Lor
Bapakné Ratna Sarumpaet yaiku Saladin Sarumpaet lan ibuné ya iku Julia Hutabarat
Yèn jeneng bojoné "Ratna Sarumpaet" yaiku Ahmad Fahmy Alhady
Anaké ya iku Mohamad Iqbal, Fathom Saulina, Ibrahim, Atiqah Hasiholan
Ratna Saraumpaet tau kuliah ing Fakultas Teknik Arsitektur lan Fakultas Hukum UKI, ananging Ratna Sarumpaet milih nlatèni kesenian kanggo pagaweyan baku
Ratna Sarumpet méhak rakyat cilik, kabèh tema asil karyané mesthi ora adoh saka bab perkara-perkara manungsa, tumindak culika, lan keadilan sing langsung ditujokaké marang pamaréntah
Nalika ngancik 15 taun, Ratna Sarumpet bisa ngasilaké sanga naskah drama sing nggawé dhéwèkké tambah kondhang ing donya téater
Kabéh naskah iku ditulis kanggo mrotès anané tumindak ora adil ing pamaréntah sing nggawé rakyat cilik saya rekasa
Kabéh naskah kuwi mau disutradarai dhéwé karo Ratna Sarumpaet, lan dipéntasaké karo klompok sandhiwara "Satu Merah Panggung" sing diadêkake taun 1974
Nalika taun 90-an Ratna Sarumpaet misuwur amarga aktif ing kasus "Marsinah" lan mbélani Rakyat Aceh sing kejebak perang TNI lan GAM
Kadadéyan iku ndadèkaké Ratna Sarumpaet dadi duwé perkara karo administrasi Orde Baru
Kabèh klompok téateré dijak gabung karo kampanye Partai Persatuan Pembangunan (PPP) nganti dikurung karo kapulisian ing daérah dalan "Warung Buncit", Ratna Sarampaet dikurung amarga dhèwèkké karo kanca – kancané ngusung bandosa sing tulisané “DEMOKRASI”
Ratna Sarumpaet sakanca dikurung lan diintrogasi 24 jam karo péhak kapulisian
September 1997 Kepala Kapulisian RI nutup perkara rajapati Marsinah
Amarga kasus iki ditutup karo péhak kapulisian Ratna Sarumpaet langsung nulis monolog “Marsinah Menggugat” lan didum ing sewelas kutha sing ana ing Jawa lan Sumatra
Monologé iki dianggep "provokatif", ing saben kutha sing diparani Ratna Sarumpaet lan saklompok olèh teguran saka péhak pamaréntah
Ratna Sarumpaèt ngaku dianiaya
Berita babagan Ratna Sarumpaèt dianiaya iku wiwitanipun saking Swary Utami Déwi ing "Facebook"
Isi unggahanipun inggih punika gambar pacelathon ing "WhatsApp" lan foto Ratna Sarumpaèt
Katrangan kronologi nembé dipunwedharaken déning Ratna Sarumpaèt dhumateng Ketua Umum Partai Gerindra Prabowo Subianto ing Jakarta, dina Selasa 2 Oktober 2018
Ratna butuhaké wektu 10 dina anggénipun medharaken kronologinipun amarga kedhah istirahat
Miturut Nanik S Déyang bilih Wakil Ketua Tim BPN Prabowo-Sandiaga Uno, Ratna dianiaya kaliyan 3 tiyang ingkang boten dikenal tanggal 21 Sèptèmber ing sekitar Bandara Huséin Sastranegara, Bandung, Jawa Barat
Nalika kedadéan iku, Ratna Sarumpaèt nembé saking konferènsi ing sawijining hotèl
Lajeng piyambakipun nitih taksi tumuju bandara
Taksi ingkang dipuntumpaki Ratna mandeg ing panggonan ingkang tebih saking keraméan.
Nalika Ratna mudhun lan lumaku tumuju bandara, Ratna ditarik kaliyan 3 tiyang ing panggonan ingkang peteng lan dihajar kaliyan 3 tiyang kasebut lan dipidhak padharanipun
Sawisé dihajar, Ratna diguwak ing pinggir dalan
Amarga kedadéan iku, Ratna tatu lan suwèk ing sirah
Ratna lajeng dibopong supir taksi lan kaliyan supir taksiné, Ratna dimudhunake ing pinggir dalan ing daerah Cimahi
Ratna lajeng tindak tumuju rumah sakit ing Cimahi
Piyambakipun lajeng nèlpon salah sawijining kancanipun ingkang padamelanipun inggih menika dokter bedah supados saged langsung ditangani
Banjur berita iku nyebar lan narik kawigatèn sarta rèspon saking para tokoh politikus salah satunggalipun politikus saking Partai Gerindra yaiku Rachèl Maryam
Ing akun "twitter", piyambakipun benerake kedadéan penganiayaan ingkang dipunalami déning aktivis uga seniman téater punika
Boten namung Rachèl kémawon, Wakil Ketua Umum Partai Gerindra Fadli Zon, uga negesaken ing akun "twitter" piyambakipun bilih Ratna Sarumpaèt sampun dianiaya kaliyan 2 ngantos 3 tiyang
Fadli uga ngaku sampun kepanggihan kaping pindo kaliyan Ratna sawisé kedadéan.
Mepandés Mepandés, Metatah, Mesangih ya iku tradhisi ngethok untu utawa magas untu kanggo bocah lanang utawa wadon kang wus ngancik umur baligh (dewasa)
Sejatiné telung tembung mau duwéni teges kang padha ya iku ngethok untu, ngaluské untu, ngikir untu
Déné ing agama Hindhu mliginé Bali, tradhisi Mepandés kuwi nedahaké yèn bocah wus ngancik umur "remaja" utawa déwasa
Tradhisi iki sipaté wajib kanggo masarakat amarga dadi salah sijining tenger yèn bocah lanang utawa wadon mau kudu dadi wong kang luwih dewasa tindak tanduk lan pikiré
Upacara tradhisi mepandés uga duwé teges hakékat manungsa kang sejati iku kudu ucul saka kungkungané "Sad Ripu" kang dumunung ing jeroning badan manungsa
"Sad Ripu" yaiku enem rupa utawa jinis mungsuh saka sipat-sipat "Asubha Karma" (tindak tanduk kang ora apik saka manungsa dhéwé), ya iku: 1
"Kama", sipat napsu indriya
"Mada", sipat mendem lan édan
"Moha", sipat umuk lan bingung
Mawi upacara Mepandés bocah mau dilairna kang kaping pindho lan bisa diarani kuwi dadi lair kang samesthiné ya iku lair kanthi pangajab dadi "suputra" (bocah kang apik)
Bocah kang "suputra" bakal bisa nglebur dosa-dosa arwah sadurungé lan bali marang kang Nyipta
Miturut sastra agama Hindhu kang dadi ancas saka tradhisi Mepandés ya iku pituduh kanggo wong umat Hindhu, yen lairing manungsa nggawa gawan "katma wesana" (turah-turahaning karma saka panguripan leluhur sadurungé)
"Karma wesana" kuwi nggawa rong sipat ya iku ala lan becik kang wus dumunung ing sajroning manungsa
Kaloroné mau bakal dadi sipating manungsa
Sipat ala kang dumunung ing badané manungsa ya iku "Sad Ripu" kang wus dijlèntrèhna ing ndhuwur mau
Ananging piyé carané manungsa mau kudu ngilangi "Sad Ripu" supaya ora dadi panggodha ala saka manungsa lan bisa ngreksa dharmaning urip
Gayutané Mepandés, "Sad Ripu" disimbolke mawi enem untu ngarep ing sisih ndhuwur yaiku untu "seri" papat lan untu "taring" loro
"Sad Ripu" minangka daya kang ala, pramila kudu diubengi nganggo dayaning dharma supaya bisa ngilangi daya kang ala (adharma)
Umat Hindhu ing Bali, anggoné ngadani upacara Mepandés mesthi upacarané kenthel karo adat istiadat
Déné tatacara ngadani tradhisi iki ing antarané: 1.
Upacara Pekala-kalan: ancasé ya iku korban suci dhateng bhatara kala supaya kungkungan ala bisa ilang mawi sembahyangan sajèn
Upacara "Pengekeban:" tegesé ya iku robahing status saka bocah dadi wong kang luwih déwasa
Upacara "Ngendag:" ngethok utawa ngikir enem untu saka bocah mau (4 untu "seri" lan 2 siung sisih ngarep ndhuwur)
Sadurungé ngikir untu bocah mau kudu nglakoni upacara sungkem marang wong tuwané kang diadani ing "merajan" (papan sembahyangé kang ana ing omah)
Mepandés diadani ing balé, "sangging" (uwong kang biasané ngikir untu yèn upacara Mepandés) ngikir untuné bocah kanthi mantra-mantra
Upacara "Mejaya-jaya:" ing upacara iki kang dadi pimpinan nyuwun donga pangèstu marang Gusti supaya bocah kang Mepandés iku kanugrahan jayaning pikir, tindak tanduk, lan wicara
Dampak ala miturut élmu kedhokteran
Saka upacara Mepandés iki tuwuh pikiran kang kudu dikaji menéh ala beciké kanggo saterusé
Ora babagan budaya utawa tradhisiné ananging babagan tatacara upacarané
Mligi ing bab upacara ngendag (ngethok lan ngikir untu)
Ing jaman saiki ilmu kedokteran modhern wus maprah, ananging ing tradhisi mepandés dudu dokter kang ditunjuk dadi "sanggingé
Sangging" kuwi biasané dipilih kanthi "turun temurun", lan kadhang kala pancèné sangging kuwi urung duwéni kawruh kang mligi utawa sekolah jurusan ilmu kedokteran
Mula kang prelu digatekaké ing kéné bab ngikir untu miturut élmu kedhokteran
Untu kuwi duwéni "struktur atis" kaya balung lan mancep ana ing gusi
Untu kuwi ana patang bagian yaiku: "enamel, dentin, sementum, lan pulpa"
"Enamel" minangka lapisan paling njaba lan paling atos saka untu, uga dadi "proteksi eksternal
Enamel" bisa rusak merga "zat kimia lan trauma fisik"
Ing upacara Mepandés ana prosés ngikir untu "seri" lan siung
Untu mau dikikir nganti rata, kang ndadèkaké ana gesekan antarané piranti ngikir karo pucuk-pucuking untu
Prosés iki bisa marai "trauma fisik" kanggo untu ya iku ngrusak "enamel" untu kang dikikir
Jumlah maksimal "enamel" kang oleh dikikir miturut ilmu kedokteran ya iku 50%, ilangé lapisan "enamel" uga bisa marakaké "karies" untu
Luwih parah yèn pas ngikir untu mau nganti tekan lapisan "pulpa" mula bisa ndadékaké "infeksi pulpa (pulpitis)" amarga pulpa kuwi isiné "saraf" lan "pembuluh getih", "pulpa" uga perangan untu kang sensitif dhéwé"." Trauma Oklusi
"Oklusi" iku bisa ditegesi kontak antar untu, ya iku untu sisih ngisor karo sisih ndhuwur